**Patrick Cowley** (19. lokakuuta 1950 Buffalo, New York, Yhdysvallat – 12. marraskuuta 1982 San Francisco, Kalifornia, Yhdysvallat) oli yhdysvaltalainen elektronisen musiikin säveltäjä. Hän oli Hi-NRG-tanssimusiikin ja syntetisaattorimusiikin edelläkävijä, "The San Francisco Soundin" alkuunpanija diskomusiikissa.

Cowley soitti rumpuja eri yhtyeissä ja opetteli kosketinsoittimet ollessaan lukiossa. Hän muutti San Franciscoon 21-vuotiaana ja alkoi opiskella syntetisaattoreita City College of San Francisco’s Electronic Music Laboratoryssa.

"You Make Me Feel (Mighty Real)", "Dance (Disco Heat)", "Can’t Stop Dancing", "Do You Wanna Funk" ja albumi *Stars* (1979) ovat tunnettuja Cowleyn ja Sylvesterin yhteistyön tuloksia.

Ensimmäinen Cowleyn julkaisema remix on tuottaja Tom Moultonin tekemä ja tunisialaisen laulajan Michelen (Chantal Sitruk) esittämä "Disco Dance" (1977). Italialaisen Celso Vallin Tantra-yhtyeen "Hills of Katmandu" -megamix ilmestyi 1979. Laulaja Paul Parkerille tehty "Right on Target" nousi listoille 1982. Cowleyn ja Loverden "Die Hard Lover" julkaistiin 1982. 

Giorgio Moroderin ja Donna Summerin alkuperäiskappaleen "I Feel Love" lähes 16-minuuttisesta remix-versiosta tuli klassikko. *Candida Cosmica* (2016) on 1973–1975 äänitetty kokoelma kokeellista syntetisaattorimusiikkia, jota Cowley teki silloisen kumppaninsa Candida Royallen kanssa.

Dark Entries Records julkaisi lokakuussa 2020 albumin *Some Funkettes*, joka käsittää seitsemän aiemmin julkaisematonta cover-kappaletta, kuten Donna Summerin "I Feel Love" ja The Temptationsin "Papa Was a Rolling Stone", jotka Cowley nauhoitti 1975–1977.

Laulaja Jorge Socarrasin kanssa 1975–1977 äänitetyt kappaleet julkaistiin 2009 nimellä *Catholic*. Albumi *Mind Warp* (1982) oli Cowleyn viimeinen.

Cowley kuoli aidsiin 1982.

Diskografia (valikoima)
-----------------------

### Albumit

* *Menergy* (1981)
* *Megatron Man* (1981)
* *Mind Warp* (1982)
* *Catholic* (2009)1
* *Candida Cosmica* (2016)
* *Afternooners* (2017)
* *Mechanical Fantasy Box* (2019)
* *Some Funkettes* (2020)

1 Patrick Cowley ja Jorge Socarras

Lähteet
-------

1. 1 2 3  Potts, Diana: Patrick Cowley Biography *AllMusic*. Viitattu 25.11.2022. (englanniksi)
2. 1 2 3 4 5 6  Dayal, Geeta: San Fran-disco: how Patrick Cowley and Sylvester changed dance music forever *The Guardian*.  26.10.2016. Viitattu 25.11.2022. (englanniksi)
3. 1 2 3 4  Nast, Condé: Patrick Cowley Is One of Disco's Most Important Producers. These Are His Must-Hear Deep Cuts. *Pitchfork*.  17.1.2018. Viitattu 25.11.2022. (englanniksi)
4. ↑  Thomas, Andy: The Quietus | Reviews | Tantra *The Quietus*.  25.7.2013. Viitattu 25.11.2022. (englanniksi)
5. ↑  Guttridge-Hewitt, Martin: Dark Entries announces new Patrick Cowley archival collection *DJMag.com*.  11.9.2020. Viitattu 25.11.2022. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |